 Waa laba sheekadu isugu baxdo marka ay sheekaysanayaan, aadbay isku tixgeliyaan waana is qadariyaan, waxaa la oran karaa waa walaalo ay walaanimadoodu kortay, Xasan asaga ayaa siiyay walaashiis Khadra hantida ay hadda ku shaqaysato, dukaamanka ay leedahyna asaga ayaa u furay, haddana marnaba ma moodo in uu wax siiyay, ee waxa uu dareemayaa in weli wax ka dhimman yihiin, ayaduna ma ahan mid abaal moogad ahe habeen iyo maalin duco ayay dhankiisa u soo dirtaa, waxaa u caado ah Xasan iyo walaashiis iney sannadkii mar is arkaan oo fadhi ku wada sheekaystaan, inta badan Xasan ayaa Nairobi yimaada. 